Eurobarometar
Eurobarometer je serija istraživanja uglavnom sprovedenih od strane Evropske komisije počevši od 1973. godine. Eurobarometar anketama mjeri javno mišljenje u svim državama članicama EU, kao i u zemljama kandidatima. Tako Evropska komisija može vidjeti šta građani misle o Evropskoj uniji i jesu li ili nisu zadovoljni njenim funkcionisanjem. Istraživanja se provode barem 2 puta godišnje još od 1973. godine u svakoj državi članici. Na internetu, na portalu EU može se vidjeti npr. kakvo je stajalište građana EU prema euru ili evropskom Ustavnom ugovoru. Na taj je način Evropska komisija upoznata sa mišljenjem građana EU, te ona rezultate tih istraživanja stalno proučava i uzima u obzir pri donošenju novih odluka i zakona.